विश्वकर्मा पूजा भारतीय संस्कृति में भगवान विश्वकर्मा के सम्मान में मनाया जाने वाला एक महत्वपूर्ण पर्व है. भगवान विश्वकर्मा को सृष्टि के महान वास्तुकार और शिल्पकार के रूप में माना जाता है. हिन्दू धर्म के मान्यता के अनुसार है इस दिन ब्रह्मा जी के सातवें पुत्र के रूप में भगवान विश्वकर्मा ने जन्म लिया था. विश्वकर्मा पूजा खास तौर पर उन लोगों के बीच मनाई जाती है जो किसी प्रकार के निर्माण, तकनीकी कार्य, मशीनरी या औद्योगिक क्षेत्र से जुड़े होते हैं, जैसे कि इंजीनियर, वास्तुकार, कारीगर, तकनीशियन और शिल्पकार. इस दिन कारखानों में भगवान विश्वकर्मा की पूजा की जाती है. विश्वकर्मा पूजा के दिन कुछ राज्यों में स्थानीय छुट्टियां होती हैं, खासतौर पर उन राज्यों में जहां विश्वकर्मा भगवान की पूजा बड़े पैमाने पर की जाती है. इसमें वेस्ट बंगाल, गुजरात, ओडिशा, बिहार, झारखंड, त्रिपुरा और उत्तर प्रदेश शामिल है.